title: Asambleya
text: Una asambleya ye un organo politico que prene decisions en una organización. En o caso d'os estatos gosa asumir, parcialment u de tot, o poder lechislativo y, bellas vegadas, toz os poders. Una asambleya ye formata per muitas presonas que perteneixen a l'organización, i son relacionatas u tienen premiso explicito d'a mesma ta participar-ie.
  
  Muitas organizacions democraticas tienen una asambleya como l'organo maximo de decisión, como ye lo caso d'as organizacions socials, sindicals, profesionals y, sobretot, os estatos. As asambleyas mes conoixitas son os parlamentos d'os estatos.
  
  En o ideyario socialista de base, se clama asambleyas a las reunions de toz os afectatos per un determinato afer u de toz os miembros d'una mesma organización ta que puedan dar a suya opinión u decidir sobre un tema dreitament y sin de representants (democracia dreita). En ista mena d'asambleyas gosa preferir-se a decisión per consenso ta plegar a alcuerdos minimos aceptables per toz os implicatos, deixando-se as votacions ta os casos en que no ye fesable un alcuerdo.
  
  Etimolochía 
  Una d'as primeras presencias d'a parola en textos medievals aragoneses ye en o "Libro de los Emperadors":
  
  A forma con epentesi antihiatica ya se troba en o sieglo XIV, en textos relativos a la Orden d'o Hespital:
  
  L'aragonés ampró esta parola antes que no se pensaba bel autor: Coromines consideraba que a parabra asamblea ye present en as luengas d'Espanya dende o sieglo XVII. Esto ya lo matizó Juan Antonio Frago Gracia, que la documentó en textos escritos en castellano d'o sieglo XVI en Aragón en os fondos d'a Orden d'o Hespital.
  
  Ye un galicismo, en francés se diz assemblée, y se puet relacionar con o verbo assembler ("chuntar"), derivato d'o latín assimulare, como ensamblar en atros idiomas. Atra interpretación lo relaciona con o verbo assimilare.
  
  Referencias
  
  Veyer tamién
  Voto
  Democracia
  Democracia dreita
  
  Politica